OpenLLM-France/wikimedia huggingface dataset:
# Rafif al-Yasiri

Rafif al-Yasiri (àrab: رفيف الياسري, Rafīf al-Yāsirī), també coneguda com la Barbie d'Iraq (Bagdad, 1985-16 d'agost de 2018), fou una doctora iraquiana especialitzada en cirurgia plàstica, també coneguda per dirigir diversos programes sobre afers mèdics per a dones. El març de 2018 va ser nomenada ambaixadora de bona voluntat per l'organització francesa per la pau i els Drets Humans. Dirigia un centre de làser i cirurgia plàstica a Al-Jadriya, a Bagdad.
Va morir el 16 d'agost de 2018 en un hospital de Bagdad. Segons el Ministre d'Interior, va morir d'una sobredosi de fàrmacs. Tanmateix, les circumstàncies són dubtoses i alguns apunten a un assassinat per motius ideològics, com l'assasinat de la també iraquiana Tara Fares.

## Referències

* ↑ وفاة رفيف الياسري في ظروف غامضة (àrab)
* ↑ بغداد.. وفاة خبيرة تجميل في ظروف غامضة (àrab)
* ↑ «Similitude Rafif al-Yasiri: la mort de l'expert cosmétique irakien Rasha al-Hassan (francès)». Arxivat de l'original el 2018-08-29. [Consulta: 1r octubre 2018].
# Bredene Koksijde Classic 2021

La Bredene Koksijde Classic 2021 fou la 10a edició de la Bredene Koksijde Classic. La cursa es disputà el 19 de març de 2021 a la província de Flandes Occidental, a Bèlgica. La cursa forma part del calendari UCI ProSeries 2021 amb una categoria 1.Pro. Fou guanyada pel belga Tim Merlier de l'equip Alpecin-Fenix. El podi fou completat pel danès Mads Pedersen (Trek-Segafredo) i el francès Florian Sénéchal (Deceuninck-Quick Step).

## Equips

A la cursa prenen part 25 equips: dotze WorldTeams, deu UCI ProTeams i tres equip continental:

## Classificació final

Font: ProCyclingStats :

## Referències

* ↑ «Tim Merlier se hace con la Bredene Koksijde Classic» (en castellà), 19-03-2021. [Consulta: 20 març 2021].
* ↑ «Startlist for Bredene Koksijde Classic 2021». [Consulta: 20 març 2021].

## Enllaços externs

* Web oficial
# Masia amb torratxa

La Masia amb torratxa és una masia de la Secuita (Tarragonès) inclosa a l'Inventari del Patrimoni Arquitectònic de Catalunya.

## Descripció

Gran casal-masia amb teulada a dues vessants, perpendicular a la façana, al bell mig de la qual, s'hi alça una torratxa, de planta vuitavada, amb una finestra a quatre de les cares, amb teulada. L'edifici consta de planta baixa, pis i golfes i les diferents obertures són allindades o d'arc molt rebaixat.
Si hom arriba a l'Argilaga per la carretera de la Secuita aquesta torratxa i el campanar de l'església contribueixen a determinar la silueta que caracteritza el poble.

## Referències

* 1 2 «Masia amb torratxa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 juliol 2018].

## Enllaços externs

* «Masia amb torratxa». Mapa de recursos culturals. Diputació de Tarragona.
# Myoxocephalus incitus

Myoxocephalus incitus és una espècie de peix pertanyent a la família dels còtids.

## Descripció

* Fa 20 cm de llargària màxima.

## Hàbitat

És un peix marí, demersal i de clima temperat.

## Distribució geogràfica

Es troba al Pacífic nord-occidental: Prefectura d'Aomori (el Japó).

## Observacions

És inofensiu per als humans.

## Referències

* ↑ Tilesius W. G. von, 1811. Piscium Camtschaticorum descriptiones et icones. Mem. Acad. Imp. Sci. St. Petersb. v. 3. 225-285.
* ↑ uBio (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Maxine Hong Kingston

Maxine Hong Kingston (Stockton, 27 d'octubre de 1940) és una novel·lista estatunidenca. És professora emèrita a la Universitat de Califòrnia a Berkeley, on es va llicenciar en anglès el 1962. Kingston ha escrit tres novel·les i diverses obres de no-ficció sobre les experiències dels xinesos americans.
Kingston ha contribuït al moviment feminista amb obres com les seves memòries The Woman Warrior, que discuteixen gènere i ètnia i com aquests conceptes afecten la vida de les dones. Ha rebut diversos premis per les seves contribucions a la literatura xinesa americana, inclòs el National Book Award de no-ficció el 1981 per China Men.
Kingston ha rebut crítiques importants per reforçar els estereotips racistes en la seva obra i per ficcionar històries tradicionals xineses per tal d'atreure les percepcions occidentals sobre els xinesos. També ha obtingut crítiques de dones erudites asiàtiques per la seva "exageració excessiva de l'opressió femenina asiàtica americana".

## Obra publicada

* No Name Woman (assaig), 1975
* The Woman Warrior: Memoirs of a Girlhood among Ghosts, 1976
* China Men, Knopf, 1980
* Hawai'i One Summer, 1987
* Through the Black Curtain, 1987
* Tripmaster Monkey: His Fake Book, 1989
* To Be the Poet, 2002
* The Fifth Book of Peace, 2003
* Veterans of War, Veterans of Peace, 2006
* I Love a Broad Margin to My Life, 2011

## Referències

* ↑ Huntley, E. D. (2001). Maxine Hong Kingston: A Critical Companion, p. 1.
* 1 2 Svetich, Kella. Kingston, Maxine Hong. Oxford University Press, 2004. ISBN 9780195156539.
* ↑ Huang, Judy (2001). "Asian-American Literary Authenticity". Dartmouth College.
* ↑ Fong, Katheryn (1977). "An Open Letter/Review". Bulletin for Concerned Asian Scholars.
* ↑ Li, David Leiwei (2000). Imagining the Nation: Asian American Literature and Cultural Consent. p. 51.

## Enllaços externs

* Guide to the Maxine Hong Kingston Papers at The Bancroft Library
# Rafik Halliche

Rafik Halliche (àrab: رفيق حليش, Rafīq Ḥallīx, Alger, Algèria, 2 de setembre de 1986) és un jugador professional de futbol algerià que juga al'Acadèmica de Coimbra a Portugal, com a defensa central.
# Bredene Koksijde Classic

La Bredene Koksijde Classic, anomenada Handzame Classic fins al 2018, és una competició ciclista belga que es disputa a la província de Flandes Occidental. L'arribada de la cursa es troba a Handzame. La primera edició es va disputar el 2011, i des del primer moment ha format part de l'UCI Europa Tour, amb una categoria 1.1.

## Palmarès

| Any | Vencedor | Segon | Tercer |
| Handzame Classic ||||
| 2011 | Steve Schets | Kenny van Hummel | Niko Eeckhout |
| 2012 | Francesco Chicchi | Marcel Kittel | Adam Blythe |
| 2013 | Kenny Dehaes | Kenny van Hummel | Danny van Poppel |
| 2014 | Luka Mezgec | Theo Bos | Edward Theuns |
| 2015 | Gianni Meersman | Antoine Demoitié | Tiesj Benoot |
| 2016 | Erik Baška | Dylan Groenewegen | Gianni Meersman |
| 2017 | Kristoffer Halvorsen | Adam Blythe | Kenny Dehaes |
| 2018 | Álvaro Hodeg Chagui | Kristoffer Halvorsen | Pascal Ackermann |
| Bredene Koksijde Classic ||||
| 2019 | Pascal Ackermann | Kristoffer Halvorsen | Álvaro Hodeg Chagui |
| 2020 | suspesa | suspesa | suspesa |
| 2021 | Tim Merlier | Mads Pedersen | Florian Sénéchal |
| 2022 | Pascal Ackermann | Hugo Hofstetter | Tim Merlier |
| 2023 | Gerben Thijssen | Pascal Ackermann | Sam Welsford |
| 2024 | Luca Mozzato | Dylan Groenewegen | Gerben Thijssen |

## Referències

* ↑ Archives, Cycling. «Handzame» (en anglès). [Consulta: 3 abril 2023].

## Enllaços externs

* Web oficial
# Son Marroig

Son Marroig és una possessió del terme de Deià (Mallorca). En els seus dominis hi ha la imponent península de la Foradada. A final del segle xix i començament del xx, va ser propietat de l'Arxiduc Lluís Salvador, que l'apreciava molt per les seves vistes de la costa de la Serra de Tramuntana.

## Descripció
### La torre

Son Marroig és una possessió fortificada, i posseeix una torre de defensa que servia per protegir la població dels atacs dels pirates i corsaris. Va ser construïda probablement al segle xvi per defensar les cases de la possessió després de l'atac de 150 sarraïns, que desembarcaren a la Foradada amb la intenció de saquejar les terres, i que finalment foren derrotats. És de planta quadrada i té quatre plantes d'alçat. Mostra un paredat de pedra vista, amb les cantonades i les obertures fetes de carreu, el que li atorga una notable solidesa.
Quan l'adquirí l'Arxiduc Lluís Salvador encara hi conservava un petit canó. El mateix arxiduc relata la llegenda que en aquesta torre va ser raptada l'última dona de la zona pels pirates.

## Història

Abans del segle xvii fou coneguda com la Foradada dels Masroig, i a partir de llavors fins a finals del segle xviii com Son Masroig de la Foradada.
L'any 1624 era propietat de Gabriel Masroig de la Foradada, i el 1685 es valorà en 11.000 lliures. L'any 1863 passà a la família Cortei, que la vengué finalment a l'Arxiduc Lluís Salvador, que la considerava una de les cases més ben situades de l'illa i imprescindible per al seu projecte de reconstruir el Miramar lul·lià. No va ser una operació fàcil, i quan finalment l'adquirí fou per un preu molt superior al que corresponia però, segons diu el costumari popular deianenc, l'Arxiduc afirmava que amb tots els doblers que havia donat no havia pagat ni el forat de la Foradada. Emprà el petit port natural per a tenir-hi el seu vaixell, el Nixe, i omplí els seus olivars de miradors.
A la mort de l'Arxiduc aquesta possessió, com totes les de Mallorca, passà a les mans del seu secretari, el deianenc Antoni Vives Colom. Avui dia continua essent dels seus descendents, que hi tenen un museu dedicat a la figura de l'Arxiduc. D'ençà del 1978 s'hi realitza el Festival Internacional de Música Clàssica de Deià.

## Anecdotari

La tradició diu que el darrer captiu fet pels corsaris a Mallorca va ser una dona de Son Marroig, capturada a final del segle xviii.
El famós mirador de Son Marroig és un templet de marbre de Carrara i fou construït per l'Arxiduc imitant el que hi ha damunt la illeta del jardí Pallavicini, a Pegli, a prop de Gènova, que al seu torn imita el tolos grec. S'aixeca sobre una base circular de quatre graons i consta de vuit columnes jòniques.
Julio Cortázar en parla a la seva novel·la El rayo verde.

## Referències

* ↑ Rosselló Gili, Antonio. El patrimoni cultural a les propietats de l’Arxiduc Lluis Salvador (Valldemossa-Deià) (tesi). Universitat de les Illes Balears, 2013.
* ↑ «La Història» (en castellà). Sonmarroig.com.
# Filoteu (patriarca d'Alexandria)

* No s'ha de confondre amb Filoteu d'Alexandria.
Filoteu va ser patriarca Ortodox d'Alexandria des de l'any 1435 al 1459.
Va rebutjar els acords per la unió entre les Esglésies Llatina i Ortodoxa aprovats al Concili de Florència l'any 1439 i va participar en el Sínode de Jerusalem el 1443 que va condemnar la comunió amb l'Església llatina argumentant que era falsa i invàlida.

## Referències

* ↑ «Philotheus». Previous patriarchs. Patriarchate of Alexandria. [Consulta: 18 setembre 2023].
# Cristià Lluís II de Mecklenburg-Schwerin

Cristià Lluís II de Mecklenburg-Schwerin - Christian II Ludwig von Mecklenburg-Schwerin (alemany) - (Grabow, Sacre Imperi, 15 de maig de 1683 - Schwerin, 30 de maig de 1756) fou fill del duc Frederic I (1638-1688) i de Cristina Guillemina de Hessen-Homburg (1653-1722). Tot i ser el tercer fill, el 1747 heretà la titularitat del ducat de Mecklenburg-Schwerin en morir el seu germà Carles Leopold (1678-1747).
El 1724 Cristià Lluís va decidir emprendre la construcció d'un pavelló de caça, prop d'un petit poble anomenat Klenow, a 36 quilòmetres de Schwerin, la capital del ducat. La construcció va durar quatre anys (1731-1735), i va rebre el nom de Ludwig-Lust, és a dir el desig de Lluís, l'anomenat palau de Ludwigslust que esdevindria el centre del ducat de Schwerin.

## Matrimoni i fills

E1 13 de novembre de 1714 es va casar a Schwerin amb Gustava Carolina de Mecklenburg-Strelitz (1694-1748), filla del duc Adolf Frederic II (1658-1708) i de Maria de Mecklenburg-Güstrow (1659-1701). El matrimoni va tenir cinc fills:
* Frederic II (1717-1785), duc de Mecklenburg-Schwerin i duc de Mecklenburg-Güstrow, casat amb Lluïsa de Wurtemberg (1722-1791).
* Ulric (1723-1813)
* Lluís (1725-1778), casat amb Carlota Sofia de Saxònia-Coburg Saafeld (1731-1810).
* Lluïsa, nascuda i morta el 1730.
* Amàlia (1732-1775)

## Bibliografia

* Hela Baudis: Christian Ludwig II. von Mecklenburg-Schwerin im Porträt - zu Aspekten des Herrscherbildes im 18. Jahrhundert. A: Mecklenburgische Jahrbücher 122 (2007), S. 99-120
* Antje Koolman: Die Erziehung eines Prinzen. Die Ausbildung Herzog Christian Ludwigs II. in Grabow in Grabow, Wolfenbüttel, London und Rom. A: Mecklenburgische Jahrbücher 122 (2007), S. 81-98

## Enllaços externs

* Biografische Daten von Christian Ludwig
* Stammtafel des Hauses Mecklenburg Arxivat 2012-02-08 a Wayback Machine.
# Myoxocephalus matsubarai

Myoxocephalus matsubarai és una espècie de peix pertanyent a la família dels còtids.

## Descripció

* Fa 24 cm de llargària màxima.

## Hàbitat

És un peix marí, demersal i de clima temperat.

## Distribució geogràfica

Es troba al Pacífic nord-occidental: badia de Funka (Hokkaido, el Japó).

## Observacions

És inofensiu per als humans.

## Referències

* ↑ Tilesius W. G. von, 1811. Piscium Camtschaticorum descriptiones et icones. Mem. Acad. Imp. Sci. St. Petersb. v. 3. 225-285.
* ↑ uBio (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Maxixe

* Aquest article tracta sobre sobre el ball del Brasil. Si cerqueu ciutat de Moçambic, vegeu «Maxixe (Moçambic)».
El maxixe és un ball de parella d'esperit irreverent procedent de Brasil.
És una barreja de xotis, polca i masurca, que ressorgeix més tard en forma de lambada. Hi ha qui el considera el tango brasiler per la complexitat de les seves figures. Derivaria de la ciuytat moçambiquesa de Maxixe i generalment s'instrumenta amb ritme violent.
Va sorgir en la dècada de 1870 a Rio de Janeiro, sent la compositora Chiquita Gonzaga(1835-1935). És un dels primers balls brasilers a arribar a Europa (any 1922).

## Referències

* ↑ Cort, Aleix. Diccionari del ball. Barcelona: Edicions 62, 1999, p. 103. ISBN 84-297-4572-6.

## Enllaços externs

* Història del maxixe. (anglès)
# Nyamina

Nyamina és una població i comuna rural del cercle de Koulikoro a la regió de Koulikoro, a uns 120 km al nord-est de Bamako, a Mali i a 70 km de Koulikoro. La comuna està situada al nord del riu Níger (a la riba esquerra) i cobreix una àrea de 1.283 km² amb 47 poblacions i la capital anomenada també Nyamina. Al cens de 2009 la comuna consta amb una població de 35.548 habitants.
El 17 d'octubre de 1885 el capità Delanneau, comandant de Bamako, va signar un tractat amb el cap de Nyamina, que es va posar sota protectorat francès ; fins aleshores havia estat fidel a Ahmadu Tall de Ségou, i aquesta pèrdua va molestar a aquest darrer profundament fins al punt que va enviar al seu exèrcit a les proximitats de Kayes, però una revolta del cap de Kaarta el va obligar a dedicar-se a això. No obstant va prohibir (sota pena de mort) el comerç amb els francesos i el pas de caravanes pel seu territori, causant considerables pèrdues econòmiques.

## Referències

* Histoire de la conquête du Soudan français (1878-1899) pel Tinent Gatelet
# Fletxa Brabançona 2016

La Fletxa Brabançona 2016 va ser la 56a edició de la Fletxa Brabançona. Es disputà el 13 d'abril de 2016 sobre un recorregut de 203 km amb sortida a Lovaina i arribada a Overijse. La cursa formava part de l'UCI Europa Tour amb una categoria 1.HC.
El vencedor final fou el txec Petr Vakoč (Etixx-Quick Step), que s'imposà en solitari en atacar en la darrera cota del dia.

## Equips

L'organització convidà a 25 equips a prendre part en aquesta edició de la Fletxa Brabançona.
* equips World Tour: BMC Racing Team, Cannondale, Dimension Data, Etixx-Quick Step, Team Giant-Alpecin, IAM Cycling, Lotto Soudal, Orica-GreenEDGE
* equips continentals professionals: Bardiani CSF, Bora-Argon 18, CCC Sprandi Polkowice, Cofidis, Direct Énergie, Drapac, Fortuneo-Vital Concept, Gazprom-RusVelo, Novo Nordisk, ONE Pro Cycling, Roompot Oranje Peloton, Team Roth, Southeast-Venezuela, Stölting Service Group, Topsport Vlaanderen-Baloise, Verva ActiveJet, Wanty-Groupe Gobert

## Classificació final

| | Cilista | Equip | Temps |
| 1 | Petr Vakoč (CZE) | Etixx-Quick Step | 4h 48' 50" |
| 2 | Enrico Gasparotto (ITA) | Wanty-Groupe Gobert | + 6" |
| 3 | Tony Gallopin (FRA) | Lotto Soudal | + 12" |
| 4 | Bryan Coquard (FRA) | Direct Énergie | + 20" |
| 5 | Michael Matthews (AUS) | Orica-GreenEDGE | + 20" |
| 6 | Sonny Colbrelli (ITA) | Bardiani CSF | + 20" |
| 7 | Maurits Lammertink (NED) | Roompot Oranje Peloton | + 20" |
| 8 | Julian Alaphilippe (FRA) | Etixx-Quick Step | + 20" |
| 9 | Tom-Jelte Slagter (NED) | Cannondale | + 20" |
| 10 | Loïc Vliegen (BEL) | BMC Racing Team | + 20" |

## Referències

* ↑ «Petr Vakoc se adjudica la Flecha Brabanzona». El Mundo Deportivo, 13-04-2016 [Consulta: 15 abril 2016].
* ↑ «Startlist 2016 » 56th De Brabantse Pijl - La Flèche Brabançonne (1.HC)». [Consulta: 15 abril 2016].

## Enllaços externs

* Fletxa Brabançona 2016 - Lloc web oficial
# Biotip

* Per a altres significats, vegeu «Biovar».
Biotip o hàbit, en biologia, és un terme que indica el conjunt de les característiques constitucionals corporals, biològiques i psicològiques de cada individu.
En veterinària i ramaderia és el grup d'individus animals que tenen el mateix genotip.
En el camp de la psiquiatria, des del punt de vista morfològic, tradicionalment són individualitzats tres biotips fonamentals:
* Biotip atlètic: en què la constitució es caracteritza per un esquelet ferm, músculs forts, tòrax ampli, coll alt i sòlid i crani arrodonit.
* Biotip leptosomàtic: en què la constitució es caracteritza per una complexió prima i astènica.
* Biotip pícnic: en què la constitució es caracteritza per obesitat, membres curts i cara rodona.
En etnologia el biotip descriu el fenotip relacionant-lo amb alguna ètnia (per exemple biotip mediterrani, biotip asiàtic).

## Referències

* Termcat
# Mauricio Solís

Mauricio Solís (castellà: Mauricio Solís Mora) (Heredia, 13 de desembre de 1972) fou un futbolista costa-riqueny de la dècada de 1990.
Fou 110 cops internacional amb la selecció de Costa Rica.
Pel que fa a clubs, destacà a Herediano, Derby County, Comunicaciones, Alajuelense i OFI Creta.

## Referències

* ↑ «Mauricio Solis Mora - Century of International Appearances». The Rec.Sport.Soccer Statistics Foundation. [Consulta: 11 juliol 2012].
* ↑ Mauricio Solís Fitxa i estadístiques a la FIFA
* ↑ Costa Rica 3 - Guatemala 2: Solís se lució en su juego 100 Arxivat 2016-03-04 a Wayback Machine. - Nación (castellà)
* ↑ Mauricio Solís a National-Football-Teams.com (anglès)
* ↑ Guatemala, ¿un espejismo? Arxivat 2016-03-04 a Wayback Machine. - Nación (castellà)
* ↑ Solís firmó con la Liga - Nación (castellà)
* ↑ Solis signs for OFI Crete - BBC
# Chaliyar

Chaliyar (també Beypore o Beypur o Beyporepuzha) és el quart riu més llarg de Kerala, amb 169 km. Chaliyar és el nom dominant a la part sud del riu. Neix a les muntanyes Elambalari al sud del pas de Neddivattam (al districte de Nilgiri a Tamil Nadu) i travessa el districte de Malappuran i forma el límit amb el districte de Kozhikode, desaiguant a la mar d'Aràbia al costat de Beypore (ciutat).
Afluents:
* Cherupuzha (Mavoor)
** Engappuzha
** Iruthullippuzha
** Kadungampuzha
* Iruvanjippuzha
** Pulingappuzha
** Chalippuzha
** Muthappanpuzha
* Cherupuzha (Areekode)
* Kuthirappuzham o Kodiatur
** Kottappuzha
* Kuruvanpuzha
* Kanjirappuzha
* Karimpuzha o Karimpuya
** Cherupuzha (Karulai)
** Punnappuzha o Pandiyar
*** Maruthappuzha o Kalakkanpuzha
**** Karakkodan puzha
* Pandippuzha
* Neerppuzha
* Kadalvandi (fomant l'illa de Chaliyam)

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Consell de Protecció dels rius de Kerala
* Riu Chaliyar, per M. P. Chandran Arxivat 2007-09-29 a Wayback Machine.
* Rius de Kerala

## Enllaços externs

* Riu Chaliyar
* Riu Chaliyar
* Cascades Adyanpara Arxivat 2008-04-01 a Wayback Machine.
# Cal Masover Nou

Cal Masover Nou és una masia de l'Hospitalet de Llobregat (Barcelonès) protegida com a bé cultural d'interès local.

## Descripció

És una masia amb dues plantes i golfes, la seva coberta és de teules a dues vessants i el carener perpendicular a la façana principal. Totes les finestres són amb llindes excepte les de les golfes que són tres finestres d'arc de mig punt. A la llinda del balcó del primer pis hi ha un relleu decoratiu amb volutes.
Està abandonada i molt malmesa, amenaçant runa: té esquerdes als murs i enfonsament parcial de la teulada de sobre les golfes, finestres esbotzades...

## Referències

* «Cal Masover Nou». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 abril 2012].
# Matthew White (ciclista)

Matthew "Matt" White (Sydney, 22 de febrer de 1974) és un ciclista australià, que fou professional des del 1996 fins al 2007. Un cop retirat va passar a dirigir diferents equips ciclistes.
Durant la investigació que va fer la USADA contra Lance Armstrong, White va admetre que s'havia dopat durant els seus anys a l'equip US Postal
Està casat amb l'atleta, medallista olímpica, Jane Saville.

## Palmarès

* 1998
** Vencedor d'una etapa del Tour de Tasmània
* 1999
** Vencedor d'una etapa de la Volta a Suïssa
* 2005
** Vencedor d'una etapa del Tour Down Under

### Resultats al Giro d'Itàlia

* 1998. Abandona (18a etapa)
* 2000. 101è de la classificació general
* 2005. 117è de la classificació general
* 2006. 102è de la classificació general
* 2007. 105è de la classificació general

### Resultats a la Volta a Espanya

* 2001. Abandona (15a etapa)
* 2002. 129è de la classificació general
* 2003. 127è de la classificació general
* 2004. 119è de la classificació general

### Resultats al Tour de França

* 2005. 123è de la classificació general

## Referències

* ↑ «Matt White, última «víctima» del informe de la USADA». abc.es, 13-10-2012 [Consulta: 16 juny 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Fletxa Brabançona 2021

La Fletxa Brabançona 2021 va ser la 61a edició de la Fletxa Brabançona. Es disputà el 14 d'abril de 2021 sobre un recorregut de 202,2 km amb sortida a Lovaina i arribada a Overijse. La cursa formava part de l'UCI ProSeries amb una categoria 1.Pro.
El vencedor final fou el britànic Tom Pidcock (Ineos Grenadiers), que s'imposà a l'esprint als seus dos companys d'escapada, el belga Wout Van Aert (Team Jumbo-Visma) i Matteo Trentin (UAE Team Emirates), segon i tercer respectivament.

## Equips

L'organització convidà a 25 equips a prendre part en aquesta edició de la Fletxa Brabançona.

## Classificació final

Font: ProCyclingStats :

## Referències

* ↑ Weislo, Laura. «Tom Pidcock sprints to win at De Brabantse Pijl». CyclingNews, 14-04-2021. [Consulta: 14 abril 2021].
* ↑ «El joven Pidcock se doctora ante Van Aert en la Flecha Brabanzona» (en castellà), 14-04-2021. [Consulta: 25 abril 2021].
* ↑ «List of Participants». Brabantse Pijl. Flanders Classics, 13-04-2021. Arxivat de l'original el 14 d’abril 2021. [Consulta: 14 abril 2021].

## Enllaços externs

* Fletxa Brabançona 2021 - Lloc web oficial